CELEX: 62006TJ0247
Language: mt
Date: 2007-07-05 00:00:00
Title: Sentenza tal-Qorti tal-Prim'Istanza (l-Awla ta' l-Appelli) tal-5 ta' Lulju 2007. # Carlos Sanchez Ferriz vs il-Kummisjoni tal-Komunitajiet Ewropej. # Appell - Servizz pubbliku - Uffiċjali. # Kawża T-247/06 P.

SENTENZA TAL-QORTI TAL-PRIM’ISTANZA (Awla ta’ l-Appelli)
      5 ta’ Lulju 2007
      Kawża T-247/06 P
      Carlos Sanchez Ferriz
      vs
      Il-Kummissjoni tal-Komunitajiet Ewropej
      “Appell – Servizz pubbliku – Uffiċjali – Rapport ta’ l-iżvilupp tal-karriera – Proċedura ta’ evalwazzjoni 2003 – Appell infondat”
      Suġġett: Appell mis-sentenza tat-Tribunal għas-Servizz Pubbliku ta’ l-Unjoni Ewropea (It-Tieni Awla), tat-28 ta’ Ġunju 2006, Sanchez
         Ferriz vs Il-Kummissjoni (F-19/05, li għadha ma ġietx ippubblikata fil-Ġabra), sabiex din is-sentenza tiġi annullata.
      
      Deċiżjoni: L-appell huwa miċħud. C. Sanchez Ferriz huwa kkundannat għall-ispejjeż ta’ din l-istanza. 
      
      Sommarju
      Uffiċjali – Evalwazzjoni – Rapport ta’ l-iżvilupp tal-karriera 
      (Regolamenti tal-Personal, Artikolu 43)
      Hemm ksur tal-prinċipju ta’ trattament ugwali meta jiġi applikat trattament differenti lil żewġ kategoriji ta’ persuni li
         s-sitwazzjonijiet legali u fattwali tagħhom ma jippreżentawx differenza essenzjali jew meta sitwazzjonijiet differenti jiġu
         ttrattati b’mod identiku.
      
      Ma jistax jiġi kkunsidrat bħala ksur tal-prinċipju ta’ trattament ugwali l-fatt li, minħabba l-applikazzjoni tar-regola li
         tistabbilixxi tweżin tal-punti assenjati taħt id-diversi intestaturi tar-rapport ta’ l-iżvilupp tal-karriera, żewġ uffiċjali
         li għandhom eżattament l-istess numru ta’ punti f’intestatura ta’ dan ir-rapport jirċievu numru totali ta’ punti differenti
         meta jiżdiedu l-punti assenjati taħt l-intestaturi l-oħra, peress li din id-differenza tirrifletti l-fatt li dawn l-uffiċjali
         mhumiex fl-istess sitwazzjoni fir-rigward ta’ dawn l-intestaturi l-oħra. L-istess konklużjoni tapplika fil-każ fejn żewġ uffiċjali
         li kisbu numru ta’ punti differenti taħt waħda minn dawn l-intestaturi jirċievu numru totali ta’ punti identiku meta jiżdiedu
         l-punti assenjati taħt l-intestaturi l-oħra.  
      
      (ara l-punti 36 u 37)
      Referenza għal: Il-Qorti tal-Prim’Istanza 7 ta’ Frar 1991, Tagaras vs Il-Qorti tal-Ġustizzja, T-18/89 u T-24/89, Ġabra p.
         II-53, punt 68; Il-Qorti tal-Prim’Istanza 28 ta’ Ottubru 2004, Lutz Herrera vs Il-Kummissjoni, T-219/02 u T-337/02, ĠabraSP
         p. I-A-319 u II-1407, punt 93; Il-Qorti tal-Prim’Istanza 25 ta’ Ottubru 2005, Fardoom u Reinard vs Il-Kummissjoni, T-43/04,
         ĠabraSP p. I‑A‑329 u II‑1465, punt 42; Il-Qorti tal-Prim’Istanza 28 ta’ Novembru 2006, Milbert et vs Il-Kummissjoni, T‑47/04, li għadha ma ġietx ippubblikata fil-Ġabra, punt 53